
EKSAMEN

IT-11 Innføring i informasjonsteknologi (4 vekttall)

(NITOL-kurs nr. 20)

Informasjonsteknologi for lærarar I

Høgskolen Stord/Haugesund

Onsdag 17.12.97     (6 timer)
Oppgave 1
Operativsystem
(20 %)

a) Gjør rede for hva man i Windows 95 mener med mapper. Hvilke ulike typer mapper kan man benytte i Windows 95?

b) Gjør rede for hva man i Windows 95 mener med en snarvei. Hvordan vil du vurdere den praktiske nytten av definering av snarveier i Windows 95?

c) Gjør rede for på et generelt plan hva høyre musknapp blir brukt til i Windows 95, og gi konkrete eksempler på bruk av høyre musknapp.

d) Du har fila julebrev.doc i katalogen c:\brev som skal kopieres til katalogen c:\arkiv. 
Gjør rede for ulike framgangsmåter i Windows 95 for å utføre denne kopieringsprosessen. Forklar også hvordan samme kopieringa kan utføres i MS-DOS. Skriv de nødvendige kommandoer i MS-DOS.

e) Gjør rede for de grunnleggende forskjellene mellom sletting av ei fil i Windows 95 og sletting av ei fil i MS-DOS. Legg vekt på å forklare de praktiske konsekvenser som sletting av filer i de to operativsystema har for brukere.

Oppgave 2
Tekstbehandling 
(15%)

a) Forklar kort følgende begrep i MS Word: autotekst, autokorrektur og autoformat

b) Du skal lage et skriftlig dokument på ca. 30 A4-sider. Dokumentet skal deles i flere kapittel, og det skal benyttes fire overskriftsnivå. Brødteksten skal være i 12 punkts Times New Roman, normal skriftstil. Alle bildetekster skal være i 10 punkts Times New Roman, kursiv skriftstil. Siden dokumentet skal overføres som e-post-vedlegg, ønsker du å lage et så komprimert dokument som mulig, for at ikke mottakeren sin postkasse skal fylles opp unødvendig. Illustrasjoner bør for eksempel være i gråtoner, og gjerne i et komprimert grafikk-format.

Forklar (gjerne i stikkordsform) hvordan du vil planlegge dokumentet, både med hensyn til utseende (typografi og layout), automatisk sidenummerering og illustrasjoner (format og produksjon/verktøy). Gi gjerne gode råd om hvordan man bør gå frem når slike dokument skal utformes, og hvilke evt. programverktøy som kan være nyttige i tillegg til MS Word. Det er naturlig å bruke skisser i denne oppgaven.
Oppgave 3
Nettverk og kommunikasjon 
(20%)

a) Lokale nettverk (LAN) blir gjerne delt inn i tre ulike typer (topologier). Nevn kort disse tre topologiene, og forklar kort hvilken topologi som er mest aktuell å bruke på en ungdomsskole med for eksempel 4 paralleller (16 klasser).

b) Alle tre nettverkstopologiene kan organiseres på ulike måter. Nevn de to mest populære organiseringsmåtene.

c) Når det gjelder overføring av data i et nettverk, skiller man mellom linjesvitsja og pakkesvitsja nett. Hvorfor fungerer pakkesvitsjing så bra? Forklar kort.

d) Tjenestene i Internett kan grovt sett deles inn i 6 kategorier. Nevn kort disse kategoriene.

e) Kopling til Internett får en hovedsakelig på to måter. Nevn desse, og forklar kort hvordan en datamaskin som er kopla til Internett blir identifisert?

f) Du arbeider med en oppgave i samfunnsfag og ønsker å finne informasjon om det nye 
norske småbåtregisteret som Staten har etablert i Fredrikstad. Du har tilgang til Internett. Forklar kort hvordan du vil gå fram når du søker etter informasjon. Nevn kort hvilke tjenester/verktøy du vil bruke.

g) Nevn tjenester i Internett som støtter en-til-mange- (1:M), en-til-en- (1:1) og mange-til-mange-kommunikasjon (M:M).

Oppgave 4
Regneark 
(15 %)

a)  Gjør kort rede for følgende begrep fra MS Excel: formel, autokopiering og arbeidsbok.

Regnearket over er benyttet i forbindelse med et kurs i ”Informasjonsteknologi for lærarar”, første 10-vekttalsenhet. Regnearket viser karakterer i de tre hovedemnene IT-11 (4 vekttall), IT-12 (4 vekttall) og IT-13 (2 vekttall). I kolonne E finner man sluttkarakteren, regnet ut på grunnlag av karakterene i IT-11, IT-12 og IT-13 og den vektinga disse har. Alle karakterer er avrundet til en desimal.

b)  Skriv formlene som skal være i cellene B12, C13, D14 og E7

c)  Gjennomsnittskarakteren for de kvinnelige studentene kan regnes ut ved hjelp av følgende formel:   =(KARAKTER Kari + KARAKTER Nina)/2       Forklar denne formelen.

d)  Forklar kort hvordan du vil gå fram for å lage stolpediagrammet som er vist ovenfor.

e)  Forklar kort følgende formel:   B15= HVIS(D12<B12;"IT-11 er vanskeligere enn IT-13";"")
Oppgave 5
Database
(20%)

a) Definer kort begrepene data og informasjon. 

b) Å utvikle (utforme) en database, er en prosess i flere trinn. Nevn disse trinna.

c) Hva er en konseptuell datamodell. Forklar kort. Bruk gjerne skisser.

d) Gjør kort rede for begrepene entitetstype og entitet, og forklar kort hvorfor ”vanndråpe” og ”sandkorn” ikke er gode entitetstyper.

e) På fritida er du leder for ”Ungdommens Hundeklubb”, og du ønsker å utvikle en database med oversikt over alle registrerte medlemmer og hunder. I klubben sine lover heter det at ”en hund kan bare ha en eier”. Lag en konseptuell datamodell som omfatter minst to entitetstyper med aktuelle attributter. Lag deretter skisse til hvordan den konseptuelle datamodellen kan realiseres i MS Access. Markér nødvendige nøkler for relasjon(er) mellom tabellene.

f) I forbindelse med hundeutstillinger kan det være aktuelt å plukke ut de hundeeierne som har en spesiell hunderase, for eksempel skotsk fårehund. Forklar hvilket verktøy (objekt) i MS Access du kan benytte for å gjøre slikt utvalg, og hvordan du kan produsere en skriftlig liste over utvalget.

g) I MS Access kan de ulike felta i en tabell være av ulike datatyper. Forklar kort følgende datatyper i MS Access: notat, byte og autonummer.
h) Når man bygger opp en tabell, kan man i tillegg til å bestemme datatype også sette visse avgrensinger for felta, bestemme såkalte feltegenskaper. Forklar kort følgende feltegenskaper i MS Access: feltstørrelse, inndatamaske og standardverdi.
Oppgave 6
Konfiguering og kravspesifikasjon
(10%)

a) Lag en kravspesifikasjon for en datamaskin som høver til bruk for eksempel på ungdomssteget. Datamaskinen skal koples til et lokalnett.

b) I forbindelse med ”nettlesing” (browsing) er det ofte snakk om såkalte ”plugg-inn-program” (eng: plug-ins). Forklar kort hva et plugg-inn-program er, og hva som er formålet med slike program.

